През 2020 г. между Държавен фонд „Земеделие“, МИГ Ябланица-Правец и община Ябланисе се сключи Договор за Безвъзмездна финансова помощ № BG06RDNP001-19.180-0002-C01/23.07.2020 г., по подмярка 7.2. „Инвестиции в създаването, подобряването или разширяването на всички видове малки по мащаби инфраструктура“ с финансова подкрепа на Европейския земеделски фонд за развитие на селските райони чрез Програма за развитие на селските райони за периода 2014- 2020 г.

Основната цел на проекта е осигуряване на подходяща и привлекателна среда за провеждане на съвременен образователен и възпитателен процес и по-добро качество на живот за местното население чрез подобряване на образователната инфраструктура в с. Брестница, община Ябланица. В рамките на проекта се изпълниха на база одобрен инвестиционен проект ремонтни дейности, оборудване и подобряване на прилежащи пространства на ОУ „Христо Ботев“ в с. Брестница, община Ябланица. Ремонтните дейности включват енергийна ефективност на сградата, цялостен ремонт на покрива, измазване на фасадите, изграждане на нова метална козирка и други.

С успешното изпълнение на заложените дейности в проекта се изпълниха и специфичните цели на проекта, а именно:

- Подобряване на материално-техническата база на ОУ „Христо Ботев“, с. Брестница, община Ябланица, чрез строително-монтажните дейности, включващи работи, засягащи екстериора на сградата;

- Повишаване качеството на образователната услуга, предоставена от ОУ „Христо Ботев“;

- Създаване на по-добри условия за трудова реализация и повишаване качеството на живот на работещи родители от с. Брестница, община Ябланица, чиито деца посещават ОУ „Христо Ботев“;

- Качествена промяна на цялостния облик на ОУ „Христо Ботев“ и повишаване на привлекателността и за децата и техните родители.

Всички дейности по организация и управление, информация и публичност, строителство, упражняване на авторски и строителен надзор по време на строителството, приключиха успешно.